《送所借书还王生》
宋代·李彭

邺侯家藏三万轴，牙签新若手未触。此翁眼如九秋鹰，一过成诵不再读。

愧非玄晏独峥嵘，复愧王郎著论衡。案头萤乾太苦相，久假不归何痴生。

开州公子好奇古，胸中宝笈森四库。安用邺候插架书，向来借我纸上语。

频年多病百不如，准拟传书学截蒲。还君一鸱细故尔，莫厌时时开锁鱼。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。